ነዋሪዎቹ ስለኮሮና ቫይረስ ምን ይላሉ?
እንደ አውሮፓውያኑ የዘመን ቀመር ጥር 2019 መጨረሻ አካባቢ በቻይና ውሃን ከተማ የተከሰተው የኮሮና ቫይረስ በዓለም ዙሪያ እየተስፋፋ ይገኛል፡፡ ብዙዎች ከበሽታው አገግመው ከማቆያ ማዕከላት የመውጣታቸው ዜና እየተሰማ ነው፤ ብዙዎችም ሕይወታቸውን አጥተዋል፡፡ በሽታው ከሰሞኑ ወደ ሀገራችን መግባቱ ተረጋግጧል፡፡ ለመሆኑ ኅብረተሰቡ በሽታውን እንዴት እየተከላከለ ነው? በባሕር ዳር ከተማ ዋና ዋና ጎዳናዎች ተዘዋውረን ነዋሪዎችን ጠይቀናል፡፡አቶ ተስፋዬ ደሌ የተባሉ አስተያዬት ሰጪ “ኅብረተሰባችን ትክክለኛ የሆኑ የመገናኛ ብዙኃንን በየሰዓቱ ማዳመጥ አለበት፤ ጊዜው አስኪያልፍ ድረስ እርስ በእርሱ መተፋፈግ እና መጨባበጥ የለበትም፡፡ እኔ እንደማስበው አሁን በስብሰባ፣ በደስታም ይሁን በሐዘን ቤት ሕዝቡ ተጠጋግቶና ተሰባወጣት እየሩሳሌም ግርማ ደግሞ ቫይረሱ መነሻው ቻይና እንደሆነ እንደምታውቅ፣ በሽታውን ለመከላከል ከሚዲያ በምታገኘው የመከላከያ ትምህርት እንደምትጠቀምም ነግራናለች፡፡ “መረጃን የማገኘው ከማኅበራዊ ሚዲያ ነው፣ የሕሙማን አግልሎ ማቆያ ክፍል ሲጠራ እንጂ ምን ማለት እንደሆነ አላውቅም” ብላለች።ሀጂ አህመድ መሐመድ ደግሞ “በሽታው ማኅበራዊ ቁርኝታቸው ከፍተኛ በሆነባቸው እንደ ኢትዮጵያ ባሉ ሀገራት ቢነሳ ኖሮ የሚያደርሰው ጉዳት መጠነ ሰፊ ሊሆን ይችል ነበር፤ ነገር ግን ሕዝቡ ለጊዜውም ቢሆን የነበረውን ማኅበራዊ መስተጋብር በመቀነስ፣ የግል ንጽሕናውን በየሰዓቱ በመጠበቅ ራሱን ማዳን አለበት” ብለዋል፡፡ “ሕዝቡ ሁል ጊዜ ወደ ፈጣሪ መጮኽ አለበት” ብለዋል ሀጂ አህመድ።